CELEX: 32004F0106(01)
Language: ro
Date: 2003-11-27 00:00:00
Title: Actul Consiliului din 27 noiembrie 2003 de elaborare, în temeiul articolului 43 alineatul (1) din Convenția privind înființarea Oficiului European de Poliție (Convenția Europol), a protocolului de modificare a convenției respective (2004/C 2/01)

19/Volumul 12
            
            
               RO
            
            
               Jurnalul Ofícial al Uniunii Europene
            
            
               159
            
         32004F0106(01)
   
               C 002/1
            
            
               JURNALUL OFÍCIAL AL UNIUNII EUROPENE
            
            
               
            
         
      ACTUL CONSILIULUI
   
   din 27 noiembrie 2003
   de elaborare, în temeiul articolului 43 alineatul (1) din Convenția privind înființarea Oficiului European de Poliție (Convenția Europol), a protocolului de modificare a convenției respective
   (2004/C 2/01)
   CONSILIUL UNIUNII EUROPENE,
   având în vedere Convenția privind înființarea Oficiului European de Poliție (Convenția Europol) (1), în special articolul 43 alineatul (1),
   având în vedere inițiativa Regatului Danemarcei (2),
   având în vedere avizul Parlamentului European (3),
   având în vedere avizul Consiliului de administrație al Europol (4),
   întrucât:
   
               (1)
            
            
               În conformitate cu articolul 30 alineatul (2) din Tratatul privind Uniunea Europeană Consiliul încurajează cooperarea, între altele prin intermediul Europol, în diverse domenii, în următorii cinci ani de la data intrării în vigoare a Tratatului de la Amsterdam, 1 mai 1999.
            
         
               (2)
            
            
               Consiliul European de la Tampere din octombrie 1999 a subliniat rolul principal care revine Europol în cadrul cooperării între autoritățile statelor membre în domeniul urmăririi infracțiunilor transfrontaliere, pentru prevenirea infracționalității, a analizei și anchetelor penale la nivelul Uniunii. Consiliul European a invitat Consiliul să furnizeze sprijinul necesar pentru Europol,
            
         A DECIS elaborarea Protocolului anexat de modificare a Convenției privind înființarea Oficiului European de Poliție (Convenția Europol), care este semnat astăzi de reprezentanții guvernelor statelor membre ale Uniunii Europene, și
   RECOMANDĂ adoptarea sa de către statele membre în conformitate cu normelor lor constituționale.
   
      Adoptat la Bruxelles, 27 noiembrie 2003.
      
         
            Pentru Consiliu
         
         
            Președintele
         
         R. CASTELLI
         
      
   
   
      (1)  JO C 316, 27.11.1995, p. 2.
   
      (2)  JO C 172, 18.7.2002, p. 15.
   
      (3)  Aviz emis la 9 aprilie 2003 (nepublicat încă în Jurnalul Oficial).
   
      (4)  Aviz emis la 31 octombrie 2002, aviz complementar emis la 24 iunie 2003.
   DECLARAȚIA CONSILIULUI
   Consiliul convine că faptul de a însărcina Europol să se ocupe de „fraudă” ca una din formele de infracționalitate menționate în anexa la Convenția Europol conferă Europol competențe în domeniul fraudei fiscale și al fraudei vamale, numai în scopul îmbunătățirii eficacității și a cooperării autorităților competente din statele membre responsabile de funcționarea sistemului de aplicare a legii penale și nu a autorităților însărcinate cu asigurarea perceperii impozitelor și a drepturilor vamale.